

Balvos

**APSTIPRINĀTS**

ar Balvu novada Domes

2022.gada 27.janvāra

lēmumu (sēdes prot. Nr.2., 7.§)

**BALVU NOVADA PAŠVALDĪBAS GRANTS CEĻU IZVĒRTĒŠANAS NOLIKUMS**

**I VISPĀRĪGIE NOTEIKUMI**

1. Balvu novada pašvaldības grants ceļu izvērtēšanas nolikums (turpmāk -Nolikums) nosaka izvērtēšanas kārtību visiem pašvaldības īpašumā vai valdījumā esošajiem ceļiem ar grants (šķembu) segumu.
2. Nolikums neattiecas uz Balvu un Viļakas pilsētas ielām un Balvu novada autoceļiem ārpus pilsētas robežām apdzīvotās vietās kurām piešķirts nosaukums “iela”.
3. Nolikuma mērķis ir balstoties uz nolikumā minētajiem kritērijiem apkopot informāciju par visiem pašvaldības īpašumā vai valdījumā esošajiem ceļiem un to stāvokli. Prioritārā secībā sakārtot Balvu novada pašvaldības īpašumā vai valdījumā esošos ceļus ar grants (šķembu) segumu, lai atkarībā no pieejamā finansējuma veiktu lietderīgas un pamatotas investīcijas ceļu sakārtošanā un atjaunošanā, t.sk. nepieciešamības gadījumā veicot ceļa dubultās virsmas apstrādi vai melnā seguma izbūvi. Prioritizējami ir salīdzinoši sliktākā stāvoklī esoši ceļi ar augstāko satiksmes intensitāti un kuru tuvumā atrodas lielāks skaits ražojošo uzņēmumu un apdzīvotu mājokļu.
4. Nolikumu apstiprina Balvu novada dome.

**II VĒRTĒŠANAS KOMISIJA**

1. Pašvaldības ceļu izvērtēšanu atbilstoši šim Nolikumam veic pašvaldības ceļu vērtēšanas komisija (turpmāk – komisija), kuras skaitlisko un vārdisko sastāvu apstiprina Balvu novada pašvaldības izpilddirektors. Komisijas sastāvā tiek iekļauti:
	1. Balvu novada pašvaldības izpilddirektora vietnieks attīstības plānošanas un nekustamā īpašuma jautājumos;
	2. Balvu novada pagastu pārvaldnieki;
	3. Balvu novada pašvaldības tehniskās nodaļas vadītājs;
2. Ceļu tehniskā stāvokļa izvērtēšanas procesā tiek piesaistīts ceļu inženieris.
3. Komisijas sēžu laikā tiek veikts audio ieraksts un tās tiek protokolētas.
4. Komisijas sekretārs tiek ievelēts no komisijas locekļu vidus.

**III VĒRTĒŠANAS KRITĒRIJI**

1. Pašvaldības īpašumā vai valdījumā esošos ceļus ar grants segumu vērtē pēc desmit kritērijiem, nosakot punktu skaitu katrā no tiem:

|  |  |  |
| --- | --- | --- |
| Objektu atlases kritēriji: | Apraksts | Vērtējuma apraksts |
| * 1. **Vispārējie kritēriji** (obligāti jāpiemīt izvirzītajam ceļam)
 |
| * + 1. Iekļauts pašvaldības ceļu reģistrā, kā grants ceļš bez cietā seguma
 | Tiek vērtēti ceļi, kas ietverti Pašvaldības ceļu reģistrā. | Tālāk tiek vērtēti ceļi ar grants (šķembu) segumu vai bez seguma. Asfaltētus ceļus un ielas nevērtē. |
| * + 1. Ceļa tehniskā stāvokļa vērtējums
 | Ceļu inženiera ceļa kvalitātes novērtējums (ceļu tehniskā stāvokļa apsekošanas akts). Tiek vērtēta ceļa klātne, ūdens atvade un aprīkojums. | Ceļa tehniskais vērtējums:“Ļoti slikts” – 20p“Slikts” – 15p“Apmierinošs” – 5p“Labs” – 0p |
| * 1. **Sociālekonomiskie un noslodzes kritēriji** (tiek vērtēti atbilstoši vērtējuma aprakstam):
 |
| * + 1. Ekonomiski aktīvo vienību skaits
 | Ceļa tuvumā izvietoto ražojošo uzņēmumu (komersantu), saimnieciskās darbības veicēju skaits un zemnieku saimniecību skaits, kuru komerctransports regulāri izmanto ceļu savu saimniecisko darbību veikšanai | Par katru vienību tiek piešķirti divi punkti |
| * + 1. Pilsētas- lauku mijiedarbības sekmēšana (t.sk. pakalpojumu sasniedzamība).
 | Jāatzīmē, vai ceļš nodrošina savienojumu ar citiem vienādas vai augstākas nozīmes ceļiem un ir nozīmīgs preču-pakalpojumu plūsmā starp attīstības centriem gan novada, gan reģiona mērogā.) | “Nodrošina savienojumu” – 5p“Nenodrošina savienojumu” – 0p |
| * + 1. Skolēnu pārvadājumu nodrošināšana.
 | Jānorāda, vai šo ceļu izmanto skolēnu pārvadājumu nodrošināšanai, un tuvākā perspektīvā (5 gadi) skolēnu pārvadājumi šajā ceļa posmā būs nepieciešami. | “Izmanto” – 5p“Neizmanto” – 0p |
| * + 1. Sakārtojamā ceļa garums kilometros
 | Ceļa garums atbilstoši reģistra datiem | 0,0 līdz 0,99 – 20p1,0 līdz 2,99 – 15p3,0 līdz 4,99 – 10p5 un vairāk – 5p |
| * + 1. Satiksmes intensitāte
 | Automašīnu skaits atbilstoši veiktajai uzskaitei | 0 līdz 20 – 5p21 līdz 50 -10p51 līdz 70 – 15p71 līdz 100 – 20p<100 – 25p |
| * + 1. Viensētu skaits
 | Saskaņā ar SIA ”Karšu izdevniecība Jāņa sēta” datiem, atzīmētas apdzīvotās dzīvojamās ēkas.Pie konkrētā ceļa posma norādīts dzīvojamo ēku skaits, kurām tiek nodrošināta piekļuve. Izmantojot konkrēto ceļa posmu. | Viensētu skaita vērtējums: 0.5p par katru viensētu |
| * + 1. Pieeja pašvaldības infrastruktūrai
 | Izmantojot ceļu tiek nodrošināta piekļuve pašvaldības infrastruktūrai (Ūdens attīrīšanas iekārtas, notekūdeņu attīrīšanas iekārtas, kapsētas, tūrisma objekti u.c.) | Pašvaldības infrastruktūras objektu skaita vērtējums: 1p par katru objektu |

1. Ņemot vērā iegūtos punktus visi Balvu novada pašvaldības īpašumā vai valdījumā esošie ceļi tiek sakārtoti secībā no augstākā punktu skaita līdz zemākajam. Nolikuma rezultātā veiktajai ceļu prioritēšani ir ieteikuma raksturs Balvu novada domes lēmuma pieņemšanai.
2. Pie vienāda punktu skaita, kā prioritāro virza pašvaldības ceļu, kurš pēc ceļu inženiera ceļa kvalitātes novērtējuma ir atzīstams kā visneapmierinošākais.

**IV Noslēguma jautājumi**

1. Šis nolikums stājas spēkā nākošā dienā pēc tā apstiprināšanas.
2. Nolikumu var grozīt vai atcelt ar domes lēmumu.

Domes priekšsēdētājs S.Maksimovs